У горадзе сёння тры плошчы: імя Леніна, імя Горкага і Прымаставая. Яны розныя па велічыні і канфігурацыі. Дзве з іх – Леніна і Горкага – знаходзяцца на тэрыторыі гістарычнага цэнтра Мазыра, пл. Прымаставая – некалькі ў баку. Плошчы аб’ядноўвае вуліца Савецкая, на якую яны нібыта нанізаны прыкладна на аднолькавай адлегласці (каля 700 м) адна ад адной. Усе яны знаходзяцца недалёка ад берага прыгажуні-Прыпяці. Расказ пра іх гісторыю мы пачынаем з цэнтральнай плошчы, якая ў розныя часы мела назву Базарная, Свабоды, Леніна.